Van Boishaai tot Haai vir Reyneke | Netwerk24
Pak uit jou kos, dis ’n storie op ’n skinkbord!
Daar is ’n winterwitheid wat dynserig talm oor die droë grashalms langs die pad.
Deur Stephen Nell 28 Mei 2020 12:04
Abraham Reyneke, stut van die Hoër Jongenskool Paarl, het besluit om hom ná skool by die Haaie aan te sluit.
Die Westelike Provinsie het reeds ’n paar aanwinste aangekondig wat junior talent betref en vandeesweek is dit die beurt van die Haaie, wat die talentvolle stut Abraham Reyneke gewerf het. Reyneke is vanjaar ’n matrikulant aan die Hoër Jongenskool Paarl.
“Ek is baie dankbaar vir die geleentheid wat die Haaie my gee. Dis ’n voorreg. Ek tel onder die min spelers (by skole) wat deur ’n provinsiale unie gekontrakteer is,” sê Reyneke in ’n nuusverklaring.
“My hart gaan uit na die o.19-spelers vanjaar. Ons kan nie rugby speel nie, wat beteken dat hulle nie die geleentheid het om hulself te bewys nie.”
Wat die Haaie betref, het Reyneke hom egter al deeglik bewys. Hy kan enige kant van die skrum sak, hoewel hy loskopstut verkies. Hy beskik ook oor goeie balvaardighede.
Reyneke is die seun van wyle veldrenjaer Apie Reyneke, wat in 2015 in ’n helikopterongeluk dood is. Sy vrou en Abraham, wat toe 13 was, het die ongeluk oorleef.
Ek dink my pa sou trots op my wees en dit sou lekker gewees het om hom hier te hê om die oomblik te deel.
“Ons was op pad na my rugbyproewe by die Luiperds toe probleme met die enjin ontstaan het. Ons het 120 meter ver geval. My ma is ernstig beseer, maar het herstel nadat sy lank in die hospitaal was. Ek het harsingskudding en ligte beserings opgedoen. Daardie geluk was my pa nie beskore nie,” vertel hy.
“Ek dink my pa sou trots op my wees en dit sou lekker gewees het om hom hier te hê om die oomblik te deel.”
Reyneke gaan eers sy matriekjaar afhandel voordat hy by die Haaie aansluit.
Die Haaie se Bok-stut Thomas du Toit, wat ook ’n Boishaai-produk is, sal Reyneke straks onder sy vlerk neem in Durban.
Meer oor: Skolerugby | Koronavirus | Haaie | Stormers | Covid-19
Jong rugby-ster: Oorsee is ‘taai en moeilik’